system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Elisabeta Lipă.
assistant
Elisabeta Lipă (născută Elisabeta Oleniuc, ) este o fostă canotoare română.

Biografie 
A debutat la vârsta de 19 ani la Jocurile Olimpice de vară de la Los Angeles, California.

A obținut 5 medalii de aur, 2 de argint și una de bronz la șase olimpiade, a fost de 25 ori campioană a României. În anul 2000, a fost declarată cea mai bună canotoare a secolului de către Federația Internațională de Canotaj. A fost portdrapelul delegației României la două Olimpiade, în 2000, la Sidney, și în 2004, la Atena. Este maestră emerită a sportului. În prezent este președinte al Federației Române de Canotaj.  A fost președinte al Clubului Sportiv Dinamo București.

În anul 2000, Elisabeta Lipă a fost declarată de federația internațională de specialitate drept cea mai bună canotoare a secolului XX și i-a fost conferit Ordinul Național „Serviciul Credincios” în grad de comandor.

Pe 1 iunie 2000, la Lucerna, în Elveția, Elisabeta Lipă a primit medalia "Thomas Keller", cea mai înaltă distincție din canotaj. Din partea COSR i-a fost decernat trofeul "Colanul de Aur".

La data de 1 decembrie 2004, comisarul șef de poliție Elisabeta Lipă din Ministerul Administrației și Internelor a fost înaintat la gradul de chestor de poliție (echivalent cu cel de general). Este cel mai performant șef din istoria sportului dinamovist și românesc.

În anul 2008 a fost declarată Cetățean de Onoare al orașului Siret.

Din 2009 Elisabeta Lipă este președintele Federației Române de Canotaj. Din 2015 până în 2017 ea a fost ministrul Tineretului și Sportului în guvernul Dacian Cioloș. Din 2023 este președintele Agenției Naționale pentru Sport cu rang de secretar în stat.

Premii

Jocuri Olimpice 
 1984, Los Angeles - medalie de aur la dublu vâsle;
 1988, Seul - medalie de argint la dublu vâsle și medalie de bronz la patru vâsle;
 1992, Barcelona - medalie de aur la simplu vâsle și medalie de argint la dublu vâsle;
 1996, Atlanta - medalie de aur la 8+1 vâsle;
 2000, Sidney - medalie de aur la 8+1 vâsle;
 2004, Atena - medalie de aur la 8+1 vâsle

Campionate Mondiale 
 Dublu vâsle - nouă medalii de argint (1983, 1985, 1986, 1987, 1989, 1991, 1994 și 2003);
 Simplu vâsle - o medalie de aur (1989) și o medalie de argint (1991);
 Patru vâsle - o medalie de bronz (1982);
 8+1 vâsle - o medalie de bronz în 1984

Campionate Naționale 
 A fost de 25 de ori campioană națională;

Campionate Europene

Note

Legături externe 

 
  
 Zeita cu vasle de aur, 8 octombrie 2004, Doru Cobuz, Jurnalul Național
 A învățat de teamă că ar putea rămâne cu sapa, 18 mai 2012, Carmen Constantin, Adevărul

Interviuri
 Portdrapelul Romaniei la Atena va fi Elisabeta Lipa: "Inca mai am emotii", 9 august 2004, Sorin Anghel, Jurnalul Național
 Regina vaslelor a primit Oscarul, Bogdana Tihon Buliga, Formula AS - anul 2004, numărul 646
 Doamna-general a sportului romanesc - Elisabetei Lipa, Ciprian Rus, Formula AS - anul 2011, numărul 979

Nașteri în 1964
Canotori olimpici români
Canotori la Jocurile Olimpice de vară din 1984
Canotori la Jocurile Olimpice de vară din 1988
Canotori la Jocurile Olimpice de vară din 1992
Canotori la Jocurile Olimpice de vară din 1996
Canotori la Jocurile Olimpice de vară din 2000
Canotori la Jocurile Olimpice de vară din 2004
Cetățeni de onoare ai Bucureștiului
Comandor al Ordinului Steaua României
Decorați cu Ordinul Național Serviciul Credincios în grad de Comandor
Medaliați olimpici cu aur români
Medaliați olimpici cu argint români
Medaliați olimpici cu bronz români
Miniștri ai tineretului și sportului români
Sportivi români în viață
Canotoare române
Oameni din Siret
Politiciene române din secolul al XXI-lea
Chestori români
Guvernul Cioloș
Campioni olimpici la canotaj